

**УРОК: Водата- извор на живот**

**Ирена Мицковска, учител в НУ „Хаджи Генчо“, гр. Тетевен**

**Часът е проведен в ЦДО III клас на 22.03.2018 г.**

*„Човек има нужда от красота, а красотата, това е изкуството.“*

*Райна Кабаиванска*



**Цел на урока**

*Водата- едно от най- ценните богатства на планетата.*

*Водата- извор на живот.*

**Описание**

*В Световния ден н водата наш гост бе проф. Игнат Игнатов, родом от Тетевен, директор на Научноизследователски център по медицинска биофизика (НИЦМБ). Научните направления на професора са – структура на водата, зараждане на живота и живата материя, планинска вода и дълголетие, високочестотен цветен коронен разряд, нанотехнологии, астробиология, биологични ефекти в тежка вода, ентропия и време в живата материя, зрителен анализатор, биофизични полета. Въпреки сериозната си научна титла, той поднесе информацията на децата на достъпен и разбираем за тяхната възраст език.*

*С учениците предварително бяхме подготвили изложба от техни рисунки, свързани с водите около Тетевен- река Бели Вит и водопад Скока.*

*Проф. Игнатов бе подготвил снимкова презентация, на фона на която той им разказа за:*

*- планетата Земя в нашата галактика;*

*- Слънчевата система- звезди и планети;*

*- зараждането на живота в топла минерална вода;*

*- ролята на водата за зараждането на живота;*

*- видове вода на планетата /тук любопитната за нас информация беше, че един от ледниците на остров Гринуч в Антарктида е наречен Тетевен/;*

*- изворите около Тетевен- лековитите свойства на изворната вода /професорът е правил множество изследвания на водата от различни извори в околността, описал е състава и лечебните й свойства/.*

*Тъй като часът се оказа изключително кратък за въпросите, които затрупваха професор Игнатов, си обещахме нова среща в края на април, във връзка с Деня на Земята, когато темата за водата ще допълним и обогатим с информация за други важни ресурси на нашата планета, защо е важно да ги знаем и опазваме.*



**От коментарите в час**

*„Искам да стана учен като вас.“*



**Идеи за надграждане**

*Тъй като темата за нашата планета и мястото й в Слънчевата система се оказа много интересно за децата, като домашна работа се уговорихме да прочетем и по- късно обсъдим следната информация:*

*http://nauka.offnews.bg/news/Vaprosi\_2/Kak-izglezhda-Slantceto-ot-vsiaka-planeta-v-nashata-Slancheva-sistema\_51801.html*

*http://kanal3.bg/news/35240-Vidz-kak-izgledzda-izgrevat-ot-drugite-planeti-v-Slanchevata-sistema*